Adela Popescu a decis să plece în Thailanda, pentru a fi alături de soțul ei, la filmările pentru "Insula Iubirii". Pe rețelele de socializare, vedeta și-a ținut fanii la curent cu ce a făcut acolo. În plus, vedeta l-a filmat pe soțul ei în mai multe ipostaze, iar în unele a amintit-o și pe Dana Budeanu. Cum a luat-o peste picior fosta prezentatoare tv?
În prezent, Adela Popescu se bucură de momente de relaxare în Thailanda, alături de soțul ei, Radu Vâlcan. Cei soți au decis să fie singuri în vacanță, fără copii, așa că au avut tot timpul doar pentru ei. Pe social media, Adela Popescu l-a filmat pe partenerul ei de viață în timp ce acesta cumpăra durian, un fruct exotic care este considerat cel mai urât mirositor din lume. Adela nu s-a sfiit să-i atragă atenția acestuia că nu trebuia să-l cumpere, conform spuselor Danei Budeanu.
"Nu, nu acela, Dana Budeanu vrea mango", a fost mesajul Adelei Popescu.
Criticul de modă a precizat că femeia trebuie să fie tot timpul aranjată și parfumată, nu să miroasă urât. Drept urmare, Adela Popescu i-a recomandat lui Radu Vâlcan că era mai bine să cumpere un mango.
"Să conducem bărbatul, să-l ținem sănătos și echilibrat. Să-l ținem îngrijit, păi te reprezintă pe tine când iese pe stradă. Ăla în bermude, să-ți văd eu gambele cu păr. Înainte, femeile se băteau să iasă cu bărbați în uniformă. Degeaba ai cap dacă el nu stă pe ceva. Nu contează în câte vacanțe mergi. Soția trebuie să fie impecabilă. E nasol să fii comodă. Femeia trebuie să fie frumoasă. Reperul fiecărei femei este ea însăși", a mărturisit Dana Budeanu în podcastul lui Damian Drăghici.